
REFERAT

privind aprobarea realizării lucrărilor de extindere 
iluminat public în municipiul Timişoara – zona de sud

În conformitate cu Ordonanţa 42/2003 prin Hotărârea Consiliului Local al Municipiului Timişoara  nr. 139 din 29.03.2005 s-a hotărât concesionarea Serviciul de Iluminat Public. Ca urmare, prin licitaţie publică deschisă serviciul a fost concesionat încheindu-se contractul de concesiune: SC 2005-18128 din 21.10.2005 şi Act Adiţional nr. 2 din 12.02.2008 cu S.C. AEM S.A. în Zona de SUD faţă de Canalul Bega, având obiectul extindere, modernizare şi întreţinere iluminat public;

Având în vedere cele de mai sus precum şi fişele tehnice de verificare şi avizare a documentaţiilor tehnico-economice pentru lucrări de investiţii nr.  282 şi 283 din 03.04.2015                                ale Comisiei Tehnico-Economice;

                                                                 PROPUNEM:

1. Aprobarea  realizării lucrărilor: „Extindere iluminat public prin pozare subterană: blv. Corneliu Coposu (alei pietonale) şi reabilitare reţea iluminat blc. Vasile Parvan (parţial)” şi „Extindere iluminat public prin pozare subterană: str. Gavril Musicescu (între str Tosca şi str. prof. Mircea Neamţu)” în cadrul contractului mai sus menţionat din fondurile  bugetului alocat pentru Compartimentul Iluminat Public aferent contractului de concesiune SC2005-18128 din 21.10.2005.

2.  Menţionăm că valoarea lucrărilor de iluminat arhitectural, modernizare şi extindere a sistemului de iluminat public pe partea de sud a Municipiului conform contractului mai sus menţionat este de 22.516.421,69 lei fără TVA adică 6.524.986 euro fără TVA, iar valorile lucrărilor propuse care rezultă din studiile de fezabilitate sunt după cum urmează: pentru „Extindere iluminat public prin pozare subterană: blv. Corneliu Coposu (alei pietonale) şi reabilitare reţea iluminat blc. Vasile Parvan (parţial)” – 47.339,80 euro fără TVA; şi pentru „Extindere iluminat public prin pozare subterană: str. Gavril Musicescu (între str Tosca şi str. prof. Mircea Neamţu)” – 17.627,10 euro fără TVA.

